CELEX: 22008D0029
Language: fi
Date: 2008-03-14 00:00:00
Title: ETA:n sekakomitean päätös N:o 29/2008, tehty 14 päivänä maaliskuuta 2008 , ETA-sopimuksen liitteen XIII (Liikenne) muuttamisesta

10.7.2008   
            
            
               FI
            
            
               Euroopan unionin virallinen lehti
            
            
               L 182/21
            
         
      ETA:N SEKAKOMITEAN PÄÄTÖS
   
   N:o 29/2008,
   tehty 14 päivänä maaliskuuta 2008,
   ETA-sopimuksen liitteen XIII (Liikenne) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 1 päivänä helmikuuta 2008 tehdyllä ETA:n sekakomitean päätöksellä N:o 13/2008 (1).
            
         
               (2)
            
            
               Ajokorteista 20 päivänä joulukuuta 2006 annettu Euroopan parlamentin ja neuvoston direktiivi 2006/126/EY (uudelleenlaadittu teksti) (2) olisi otettava osaksi sopimusta.
            
         
               (3)
            
            
               Direktiivillä 2006/126/EY kumotaan 19 päivästä tammikuuta 2013 neuvoston direktiivi 91/439/ETY (3), joka on otettu osaksi sopimusta, lukuun ottamatta 2 artiklan 4 kohtaa, joka kumotaan 19 päivästä tammikuuta 2007 lukien.
            
         
               (4)
            
            
               Direktiivi 91/439/EY on poistettava sopimuksesta 19 päivästä tammikuuta 2013,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XIII seuraavasti:
   
               1)
            
            
               Lisätään 24e kohdan (Euroopan parlamentin ja neuvoston asetus (EY) N:o 561/2006) jälkeen kohta seuraavasti:
               
                           ”24f.
                        
                        
                           
                              32006 L 0126: Euroopan parlamentin ja neuvoston direktiivi 2006/126/EY, annettu 20 päivänä joulukuuta 2006, ajokorteista (uudelleenlaadittu teksti) (EUVL L 403, 30.12.2006, s. 18).
                        
                     Tätä sopimusta sovellettaessa direktiivin säännöksiä koskevat seuraavat mukautukset:
               
                           a)
                        
                        
                           Korvataan 1 artiklan 1 kappaleen toinen virke seuraavasti:
                           ’EFTA-valtioiden ajokorteissa on oltava ajokortin myöntäneen valtion kansainvälinen tunnus. Asianomaiset tunnukset ovat seuraavat: IS (Islanti), FL (Liechtenstein), N (Norja).’
                        
                     
                           b)
                        
                        
                           Jos ETA:an liittyy uusia jäsenvaltioita, Liechtensteinilla on viiden vuoden siirtymäkausi ennen kuin 1 artiklan 1 kohdan velvoitteita yhdessä liitteessä I olevan 3 kohdan e alakohdan kanssa sovelletaan.
                        
                     
                           c)
                        
                        
                           Korvataan liitteessä I olevan 3 kohdan ajokortin etupuolta koskevan c alakohdan ensimmäinen lause seuraavasti:
                           ’kortin myöntävän EFTA-valtion kansainvälinen tunnus, jota ympäröi 8. marraskuuta 1968 tehdyn YK:n tieliikennettä koskevan yleissopimuksen 37 artiklassa tarkoitettu ellipsi (sama tausta kuin kortissa); jäsenvaltioiden kansainväliset tunnukset ovat seuraavat:’.
                        
                     
                           d)
                        
                        
                           Lisätään liitteessä I olevan 3 kohdan ajokortin etupuolta koskevaan c alakohtaan teksti seuraavasti:
                           ’IS: Islanti
                           FL: Liechtenstein
                           N: Norja’.
                        
                     
                           e)
                        
                        
                           Korvataan liitteessä I olevan 3 kohdan ajokortin etupuolta koskevassa e alakohdassa ilmaisu ’Euroopan yhteisöjen malli’ ilmaisulla ’ETA:n malli’.
                        
                     
                           f)
                        
                        
                           Lisätään liitteessä I olevan 3 kohdan ajokortin etupuolta koskevaan e alakohtaan seuraavasti:
                           ’Ökuskírteini`
                           Førerkort/Førarkort’.
                        
                     
                           g)
                        
                        
                           Ei sovelleta liitteessä I olevan 3 kohdan ajokortin etupuolta koskevaa f alakohtaa.
                        
                     
                           h)
                        
                        
                           Lisätään liitteessä I olevan 3 kohdan ajokortin kääntöpuolta koskevaan b alakohtaan ilmaisun ’Ruotsin’ jälkeen ilmaisu ’tai Islannin tai Norjan’.”
                        
                     
         
               2)
            
            
               Lisätään 24a kohtaan (neuvoston direktiivi 91/439/ETY) luetelmakohta seuraavasti:
               
                           ”—
                        
                        
                           
                              32006 L 0126: Euroopan parlamentin ja neuvoston direktiivi 2006/126/EY, annettu 20 päivänä joulukuuta 2006 (uudelleenlaadittu teksti) (EUVL L 403, 30.12.2006, s. 18)”.
                        
                     
         
               3)
            
            
               Poistetaan 24a kohdan (neuvoston direktiivi 91/439/ETY) teksti 19 päivästä tammikuuta 2013 lukien.
            
         2 artikla
   Direktiivin 2006/126/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 15 päivänä maaliskuuta 2008, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 14 päivänä maaliskuuta 2008.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 154, 12.6.2008, s. 27.
   
      (2)  EUVL L 403, 30.12.2006, s. 18.
   
      (3)  EYVL L 237, 24.8.1991, s. 1.
   
      (4)  Valtiosäännön asettamat vaatimukset on ilmoitettu